
HVERT  MEDLEM 
EN 

TIENDEBETALER 
I   1944. 


Det  har  været  en  Glæde  at  konstatere,  at  mange  af  Kir- 
kens Medlemmer  i  1943  har  gjort  deres  Pligt  med  Hensyn 
til  Tienden.  De  har  modtaget  deres  Velsignelser  og  vil  mod- 
tage endnu  flere;  thi  Herren  ser  i  Naade  til  dem,  der  efter- 
lever denne  Lov. 

Hvorfor  skulde  vi  betale  Tiende? 

Fordi  den  er  Guds  Lov. 

Fordi  den  nedkalder  Velsignelser  fra  Himlen. 

Fordi  den  giver  større  Tro. 

Fordi  det  er  et  stort  Privilegium  at  være  med  til  at  under- 
støtte Kirkens  Institutioner  med  en  Del  af  vore  Midler. 

Er  disse  Grunde  ikke  tilstrækkelige?  Hver  eneste  Sidste 
Dages  Hellig  burde  kunne  finde  sit  Navn  i  Kirkens  Tiende- 
bøger. Tiendeloven  er  en  Lære,  hvorigennem  Kirkens  Med- 
lemmer prøves.  Enhver,  der  ikke  efterlever  denne  Lov,  er 
i  Virkeligheden  ligegyldig  overfor  Zions  Velfærd,  forsømmer 
sin  Pligt  mod  Kirken  og  gør  intet  for  at  fremme  Guds  Riges 
timelige  Anliggender.  Tiendebetalere  vil  modtage  flere  Vel- 
signelser, end  de  kan  rumme.  Hvem  iblandt  de  Sidste  Dages 
Hellige  har  ikke  set  dette  Løfte  blive  bogstaveligt  opfyldt? 
Se  paa  den,  der  efterlever  Evangeliet,  indbefattende  Tiende- 
loven, og  De  vil  lægge  Mærke  til,  at  Herrens  Aand  vil  fylde 
hans  Hjerte,  ikke  kan  rummes  af  ham;  men  den  flyder  bog- 
staveligt frem  for  at  velsigne  dem,  som  han  omgaas. 

Lad  da  1944's  Beslutning  være  i  Overensstemmelse  med 
Herrens  Vilje. 

Hver  Sidste  Dages  Hellig  en  Tiendebetaler. 

Orson  B.  West. 


JEG  ER  VERDENS  LYS. 


I  verdslig  Henseende  har  Menneskene  i  vor  Tid  gjort  store 
Fremskridt,  baade  videnskabeligt,  teknisk  og  kulturelt  set, 
og  det  er  indlysende,  at  dette  har  været  i  Stand  til  at  hæve 
dem  op  i  et  højere  Plan  end  der,  hvor  de  stod  for  blot  100 
Aar  siden.  Mien  paa  ét  Omraade  —  og  jeg  synes  ikke  det 
mindst  vigtige  —  maa  Udviklingen  være  gaaet  istaa  eller 
gaaet  den  forkerte  Vej,  og  jeg  tænker  i  denne  Forbindelse 
paa  det  aandelige  Omraade,  hvor  Talen  bliver  om  Tro  paa 
en  sand  og  levende  Gud,  thi  vil  vi  være  ærlige,  maa  det  ind- 
rømmes, at  Kundskaben  herom  synes  ganske  at  være  gaaet 
tabt.  Det  er  ifølge  Sagens  Natur  givet,  at  Gud  ikke  ønskede, 
at  Udviklingen  skulde  gaa  i  denne  Retning,  nej,  tværtimod; 
thi  Gud  elsker  alle  sine  Børn,  og  derfor  har  der  altid  været 
sørget  for,  at  vi  ikke  skulde  fare  vild,  men  vi  vilde  ikke 
altid  følge  de  Raad,  som  blev  os  givet.  Vi  gik  altfor  ofte  vore 
egne  Veje,  lod  det  verdslige  beherske  det  aandelige  og  kom 
maaske  paa  den  Miaade  fra  Lyset  ud  i  Mørket,  og  dette  kan 
være  farligt  for  hele  vort  aandelige  Velfærd,  dersom  vi  ikke 
vender  om  fra  vor  Vejs  Vildfarelse  og  finder  tilbage  til  den 
Vej,  som  blev  anvist  af  vor  Frelser  og  Forløser,  Jesus  Kri- 
stus, naar  han  siger: 

»Jeg  er  Verdens  Lys,  den,  som  følger  mig,  skal  ikke  van- 
dre i  Mørket,  men  have  Livets  Lys«.  (Joh.  8:  12). 

Det  fremgaar  med  tilstrækkelig  Tydelighed  af  disse  Ord, 
at  ingen  behøver  at  vandre  omkring  i  aandeligt  Mørke,  men 
at  alle  kan  nyde  det  Privilegium  at  faa  Del  i  Livets  Lys,  som 
udgaar  fra  Jesus  Kristus,  blot  ved  at  følge  ham,  eller  med 
andre  Ord  underkaste  sig  hans  Evangelium;  thi  som  Paulus 
siger  til  Gaiaterne,  der  er  kun  eet,  nemlig  Jesu  Kristi  Evange- 
lium, som  har  Gyldighed,  alt  andet  er  Menneskeværk  og  maa 
vurderes  derefter. 

At  dette  er  en  logisk  Selvfølge,  skulde  strengt  taget  ikke 
være  nødvendigt  at  fremhæve,  da  Gud  ikke  er  Ophav  til 
Forvirring,  og  derfor  kan  der,  set  fra  mit  Synspunkt,  i 
Virkeligheden  ikke   være  noget  at   tvivle  om,  thi  det  Løfte, 


som  Jesus  Kristus  her  har  givet  til  alle  Mennesker,  gælder 
lige  saa  fuldt  i  Dag,  som  for  ca.  1900  Aar  siden,  da  det  blev 
udtalt,  og  hans  Ord  staar  fast. 

Det  vil  derfor  være  let  at  se,  hvilken  uhyre  Betydning  det 
vilde  have  for  hele  den  menneskelige  Familie,  dersom  disse 
Ord  af  vor  Herre  og  Mester  blev  taget  alvorligt  og  fulgt 
bogstaveligt,  thi  først  naar  vi  vandrer  i  dette  Lys,  er  vi  i 
Stand  til  at  skue  ind  i  Frihedens  fuldkomne  Lov,  vi  vil  fatte 
og  forstaa  vor  guddommelige  Herkomst,  hvorfra  vi  kom, 
hvorfor  vi  er  her,  og  hvorhen  vi  gaar,  naar  vi  forlader 
denne  Prøvestand.  Det  vilde  med  andre  Ord  paa  een  Gang 
frigøre  os  for  gamle,  falske  Traditioner,  ja,  revolutionere 
hele  vor  jordiske  Tilværelse,  idet  Fred  og  indbyrdes  Kærlig- 
hed vilde  være  de  bærende  Faktorer  i  vort  Liv,  Jorden 
vilde  blive  et  Paradis,  og  det  vilde  være  herligt  at  leve. 
Men  Menneskene  vilde  det  anderledes,  og  Følgerne  udeblev 
naturligvis  ikke.  Spørgsmaalet  maa  derfor  blive,  om  ikke 
Jesu  Ord  hos  Joh.  8:  12  i  langt  større  Grad  end  Tilfældet  er, 
burde  vække  os  til  Eftertanke  og  bringe  os  til  at  forstaa, 
hvilke  aandelige  Værdier  der  i  Grunden  aabenbarer  sig  for 
os  i  de  forjættende  Ord,  at  have  Livets  Lys. 

Vi  har  alle  ved  mangfoldige  Lejligheder,  og  ikke  mindst  i 
disse  Tider,  gjort  Bekendtskab  med  disse  to  Begreber,  Mørke 
og  Lys  og  kender  vel  tilfulde  deres  inderste  Væsen,  men  lad 
mig  alligevel  prøve  paa  at  anskueliggøre,  hvad  det  er,  jeg' 
ønsker  at  fremhæve,  ved  et  lille  Eksempel  fra  Dagliglivet.  Vi 
kender  alle  det  Ubehag,  som  føles,  naar  man  fra  et  op- 
lyst Værelse  pludselig  træder  ud  i  en  bælgmørk  Aften  eller 
Nat,  næsten  ude  af  Stand  til  at  orientere  sig,  famlende  sig 
frem  Skridt  for  Skridt,  og  modsat  følt  det  Velbehag,  det 
er  fra  et  uigennemtrængeligt  Mørke  udenfor,  pludselig  at 
træde  ind  i  et  behageligt  oplyst  Værelse,  hvori  alt  træder 
tydeligt  frem,  og  som  i  samme  Øjeblik  virkede  tiltalende.  Paa 
samme  Maade  tænker  jeg  mig,  at  Forskellen  maa  være  paa 
aandeligt  Mørke  og  Lys;  vandrer  vi  paa  de  traditionsbundne 
Stier  eller  gaar  vore  egne  Veje  uden  at  ænse  Faren,  som 
er  det  Mørke,  vi  efterhaanden  indhylles  i,  kommer  vi  meget 
let  i  en  Tilstand,  som  det  ofte  kan  blive  svært  at  frigøre  sig 
for.  Og  der  er  i  et  saadant  Tilfælde  kun  et  at  gøre,  hurtigst 


En  aandelig  og  timelig  Religion. 

Mormonismen  er  baade  aandelig  og  timelig.  Den  er  derfor 
afpasset  for  Mennesket  i  dets  jordiske  Tilstand;  thi  det  er  et 
tofoldigt  Væsen;  baade  det  himmelske  og  del  jordiske  er  for- 
enet i  dets  Væsen.  Den  leder  det  som  Afkom  af  baade  Gud  og 
Mennesket.  Den  sætter  det  i  Forbindelse  med  de  højere 
Magter  og  styrer  det  i  alle  Livets  Forhold,  baade  almene  og 
private.  Den  er  i  højeste  Grad  praktisk.  Den  forbereder  del 
til  det  tilkommende  Liv  ved  at  lære  det,  hvorledes  det  skal 
leve  her  i  dette  Liv.  Den  er  en  Hverdagsreligion.  Den  ærer 
og  helliger  Sabbaten,  men  tillader  ikke,  at  nogen  Dag  eller 
Time  paa  de  andre  Dage  vanhelliges.  Den  lærer  det,  hvor- 
ledes det  skal  leve  og  gør  det  derigennem  rede  til  at  dø. 
Den  lærer  det,  hvad  det  skal  spise  og  drikke,  og  hvad  det 
skal  undgaa.  Den  kultiverer  alle  dets  Evner  og  Egenskaber. 
Den  lærer  det,  at  Kundskab  er  nødvendig  for  dets  Frelse,  og 
at  Guds  Herlighed  er  Intelligens.  Mormonismen  har  Indfly- 
delse paa  Mennesket  som  et  Samfundsindivid.  Den  paalægger 
Mennesket  en  Faders,  en  Søns,  en  Broders,  en  Vens,  en  Bor- 
gers og  et  Kirkemedlems  Pligter. 

Charles   W  Penrose. 


muligt  at  ændre  Kurs,  bryde  med  de  falske  Ideer,  følge 
Jesus  Kristus  og  derved  faa  Anledning  til  at  træde  ud  i 
Lyset  —  Livets  Lys. 

Vi  kommer  derfor  meget  let  til  det  Resultat,  at  vort  Liv 
her  paa  Jorden  i  sig  selv  er  saa  kort,  at  vi  ikke  har  Raad  til 
at  spilde  et  'eneste  Minut  af  den  kostbare  Tid  med  unyttige 
Refleksioner  over  hvilken  Vej,  vi  skal  gaa,  thi  der  er  kun 
een  Vej,  og  det  er  Jesus  Kristus,  han  er  Vejen,  Sandheden 
og  Livet,  og  der  kommer  ingen  til  Faderen  uden  ved  ham. 
Vær  derfor  parat  til  at  lukke  op,  naar  Sandheden  banker  paa 
din  Dør,  thi  al  Sandhed  har  Værdi,  ligemeget  hvor  vi  finder 
den,  men  i  denne  Forbindelse  har  den  stor  Værdi,  selv  om 
den,  som  Tilfældet  er,  kommer  fra  Jesu  Kristi  Kirke  af  Sidste 
Dages  Hellige. 

Thorvald  Bregentoft. 


DftNSK 
M/SSIONÆRFOREN/NG 


De  fleste  af  Kirkens  Medlemmer  kender  sikkert  »Dansk  Missio- 
nærforening«, som  ved  Ungdomsstævnet  1936  oprettedes  af  de 
afløste    danske   Missionærer. 

I    Overensstemmelse   med   Foreningens   Lovparagraf   3,   der   lyder: 

»Foreningens    Formaal    er: 

1.  at   hjælpe    nye    Missionærer   ud    i    Missionsmarken, 

2.  at   støtte   disse   aandeligt,   moralsk   og   økonomisk, 

3.  at   være   til   gensidig  Støtte   for  hinanden, 

4.  at    udvikle    Evangeliets    og    Broderskabets    Aand    blandt    Med- 
lemmerne. 

5.  at   varetage   Kirkens   Interesser«. 

har  der  i  Tidens  Løb  været  udført  et  stort  Pionerarbejde  til  Gavn 
for  Kirken  og  dens  enkelte  Medlemmer.  Saaledes  har  Kirkens 
Medlemmer  og  Venner  ved  fælles  Hjælp  gjort  det  muligt  for  flere 
danske    Medlemmer    at    udføre    en    Mission    her    i    Landet. 

Det  Offer,  som  paa  forskellig  Maade  er  bragt  for  Guds  Sag,  har 
sikkert  bragt  Glæden  i  sig  selv,  og  har  atter  bekræftet  Sandheden 
i  Ordet:  »der  er  ingen  større  Glæde  end  den  Glæde  at  glæde  andre« 
og  ved  de  »mange  Bække  smaa«  i  Form  af  Bidragene  fra  Missio- 
næi  fondets  Bidragydere,  er  der  udført  et  stort  og  uegennyttigt 
Arbejde  saavel  af  Bidragydere  som  Missionærerne  for  at  sprede 
»Evangeliets   glade  Budskab«. 

Nu  —  mere  end  nogensinde  før  føler  vi  Savnet  af  Missionærer 
overalt  i  Missionen,  og  netop  derfor  tror  vi,  Tiden  er  inde 
til  —  som  i  1937  —  at  rette  vor  Henvendelse  til  Kirkens  Medlem- 
mer og  Venner: 

Ønsker  du  atter  at  se  Missionærer  i  Missionen?  Ønsker  du  Frem- 
gang i  Kirken?  Elsker  du  Evangeliet  og  din  Næste?  Lad  dine 
Svar  paa  disse  Spørgsmaal  tilkendegives,  naar  du  af  en  af  vore 
Medlemmer  eller  Tillidsmænd  bliver  spurgt,-  om  du  vil  yde  dit  Bi- 
drag til  Missionærfondets  Arbejde. 

Iøvrjgt  kan  Missionskontorets  Postkonto  Nr.  33338  ogsaa  anven- 
des, blot  der  paa  Kuponen  bemærkes,  at  Beløbet  er  tiltænkt 
»Missionsfondet«.    ..    »Lad   os   løfte  i   Flok!« 

Med    Hilsen.   For   Dansk   Missionærforening. 

W.  Ørum  Pedersen  (Præsident). 
Carlos  Andersen  (Sekretær). 


SØSKENDE  I  NORD-NORGE. 


Under  min  Rejse  i  Nord-Norge  i  Sommer  lærte  jeg  at 
kende  nogle  af  de  bedste  Søskende,  jeg  nogensinde  har 
mødt.  Jeg  kunde  derfor  have  Lyst  til  at.  præsentere 
nogle    af    disse    for    vore    øvrige    Søskende. 

Efter  tre  Døgns  Rejse  til  Trondheim,  ankom  jeg  den 
13.  Aug.  til  Tromsø.  Her  blev  jeg  mødt  af  Søster  Dage- 
stad. Hun,  hendes  Mand  og  lille  Søn  er  alle  fra  Ber- 
gen, hvorfra  de  flyttede  i  1939.  De  er  vistnok  de  ene- 
ste Medlemmer  af  Kirken  i  Tromsø.  Jeg  boede  en  Uge 
hos  dem  og  afholdt  flere  Husmoder.  Broder  Dagestad 
var  lige  blevet  døbt,  da  han  forlod  Bergen.  Han  er  intel- 
ligent og  begavet  og  gør  alt  for  at  samle  god  og  værdi- 
fuld Litteratur.  Særlig  er  han  naturligvis  interesseret  i 
Kirkens  Litteratur  og  bad  mig  gøre  alt,  hvad  jeg  kunde  for 
at  skaffe  ham  »Joseph  Smiths  Levnedsløb«,  samt  forøvrigt 
al  den  kirkehistoriske  Litteratur,  det  var  muligt  at  skaffe. 
Jeg  lader  herved  hans  Bøn  gaa  videre.  Han  spiller  flere 
Instrumenter  og  vilde  sikkert  være  blevet  en  uvurderlig 
Hjælp,  dersom  han  havde  boet  i  en  organiseret  Gren. 
Det  eneste  Lyspunkt  for  ham  deroppe  er  hans  gode  og 
forstandige  Hustru,  som  har  tilhørt  Kirken  i  mange  Aar 
og  bistaar   ham   paa   alle   Maader   i   hans    Studium. 

Fra  Tromsø  kørte  jeg  med  Bil  de  ca.  300  Kilometer  til 
Narvik.  Her  kan  jeg  ikke  nævne  hver  enkelt.  Men  jeg 
fandt  baade  Nidkærhed,  Klogskab  og  Hjertegodhed  hoS 
de  Hellige.  Kunde  jeg  blot  endnu  en  Gang  faa  Lov  at 
besøge  dem.  Her  var  jo  en  hel  lille  Menighed,  men  jeg 
kunde  dog  forstaa,  at  ogsaa  her  var  et  Besøg  fra  Kirken 
baade  ønskelig  og  nødvendig.  Præsident  Sønsteby  havde 
under  sit  kortvarige  Besøg  fundet  Tid  til  at  besøge  de 
-enkelte  Medlemmer,  og  det  satte  Søskende  uhyre  stor 
Pris   paa. 

■  Da  jeg  havde  været  der  ca.  3  Uger,  rejste  jeg  til 
Stokmarknes  via  Harstad.  Denne  Gang  vilde  jeg  gerne 
besøge  Familien  Illguth.  Jeg  havde  hørt  saa  meget  godt 
om    Broder   Illguth    og   var    spændt    paa    at    møde    ham. 

Jeg  blev  ikke  skuffet.  Det  var  en  Mand,  der  ikke 
var  bange  for  at  bekende  Kulør.  Jeg  sad  nede  i  hans 
Frisørsalon  og  hørte  ham  forklare  Mormonismen  for  sine 
Kunder  paa  en  saadan  Maade,  at  de  let  kunde  faa  det 
Indtryk,  at  man  maatte  være  mindre  begavet  for  ikke 
at  kunne  se  Mormonismens  Sandhed.  Han  er  kendt  som 
en  begavet  Musiker  over  hele  Lofoten  og  Vesteraalen. 
Det  Orkester,  han  dirigerer,  faar  den  allerfineste  Omtale 
i  Pressen.  Men  er  han  stor  som  Musiker,  er  han  større  som 
Sidste  Dages  Hellig.  I  ca.  25  Aar  har  han  boet  helt  en-, 
somt  og  isoleret  fra  andre  Søskende  deroppe  i  det  høje 
Nord.  Og  dog  er  hans  Interesse  for  Evangeliet  ligesaa 
brændende,  som  om  han  havde  deltaget  aktivt  i  Kir- 
kens  Arbejde    i   alle    disse   Aar. 

Hans  smaa  Drenge,  ni  og  elleve  Aar,  var  lige  saa  godt 
undervist  i  Evangeliets  Principper  og  kendte  Præstedøm- 
met og  Kirkens  Orden  ligesaa  godt  som  Børn  i  vore  01- 
ganiserede    Søndagsskoler. 

Broder  Illguth  havde  sammen  med  sin  prægtige,  dybt 
religiøse  Hustru  og  sine  to  smaa  Drenge  et  Hjem,  som 
i    dybeste    Forstand    var   præget    af    Evangeliets    Aand. 

Saa  gik  Turen  videre  til  Skutvik  paa  Hammerhøy.  Det 
kunde  maaske  være  interessant  at  nævne  lidt  om  de 
Steder,  jeg  besøgte  og  om  de  mange  Strabadser  paa  Rej- 
sen, men  det  vilde  føre  for  langt.  Omsider  naaede  jeg 
en  Søster  ved  Navn  Marie  Lassen.  Hun  har  tilhørt  Kir- 
ken  i  42  Aar.  Hun  var  oprindelig  Adventist,  men  lærit 
Evangeliet  at  kende  under  Vejledning  af  Milton  H.  Knud- 
sen, som  den  Gang  var  18  Aar  gammel  og  var  paa  sin 
første  Mission.  Og  i  alle  disse  Aar  har  hun  staaet  som 
et  trofast  Medlem  af  Kirken.  I  Trondheim  var  og  er  hun 
kendt  og  skattet.  Hun  var  den,  der  organiserede  Øst- 
byens  Sanitetsforening  mod  Tuberkulose  og  var  dens 
første  Formand.  Paa  denne  Forenings  25  Aarsdag  mod- 
tog hun  en  Sølvpokal  som  Tak  for  sin  Gerning.  For 
25  Aar  siden  organiserede  hun  den  samme  Forening  paa 
Hammerøy.  Hun  er  en  virksom,  men  ensom  Sjæl.  Hendes 
eneste  Længsel  er  at  komme  tilbage  til  en  organiseret 
Gren,   eller   helst   til   Zion.    Jeg   var   den   første   fra   Kirken, 


der  besøgte  hende  i  Løbet  af  disse  25  Aar.  For  ti  Aar 
siden  besøgte  hun  Trondheim  for  at  hilse  paa  Præs. 
Milton  H.  Knudsen,  og  her  kunde  hun  atter  deltage  i 
Nadveren.  Jeg  kunde  have  Lyst  til  at  fortælle  meget 
mere  om  hende,  men  det  vilde  tage  for  meget  Plads. 

Endelig  kan  jeg  fortælle  om  en  prægtig  ung  Dame  i  Bodø, 
der  er  det  eneste  Medlem  af  Kirken  der.  Hun  kom  ind  i 
Kirken  samme  Aar,  Missionærerne  rejste  hjem.  Hun  lever 
meget  tilbagetrukket,  da  hun  følte,  det  vilde  være  vanske- 
ligt at  finde  det  Miljø,  som  hun  burde  søge.  For  sit  Vidnes- 
byrds  Skyld  bringer   denne  unge   Kvinde   et  virkeligt   Offer. 

Tilslut  maa  jeg  blot  beklage,  at  jeg  ikke  helt  fik  fuldført 
min  Mission  heroppe,  idet  jeg  ikke  naaede  at  besøge  Søster 
Solveig  Johansen  fra  Oslo  og  Familien  Søfteland  fra  Bergen. 

Endelig  vil  jeg  gerne  sende  en  Hilsen  og  Tak  til  alle  de 
Hellige  fra  Tromsø  i  Nord  til  Aalesund  i  Syd.  Tak  for  al 
Godhed  og  Venlighed. 

Gud  velsigne  eder  alle. 

Haakon  Jensen. 


Hvem  er  for  Herrens  Sag? 


Hvem  er  for  Herrens  Sag? 
Nu  vil  det  vise  sig, 
Vi  spørger  uden  Frygt: 
•  „Hvem  er  for  Herrens  Sag"? 

Af  Kampsange  er  ovenstaaende  en  af  dem,  jeg  holder  mest 
af,  og  som  mine  Tanker  om  Nytaar  og  Kirken  krydser  hin- 
anden, dukker  Sangen  atter  frem  i  min  Bevidsthed,  og  atter 
taler  dens  herlige  inspirerende  Tekst  baade  advarende  og 
opmuntrende  til  mig. 

Prøv  en  Gang  at  finde  den  frem  i  Søndagsskolens  Sangbog 
i  Tillægget,  og  du  vil  indrømme,  at  denne  Salme  netop  nu 
er  højaktuel,  idet  den  bl.  a.  fortæller: 

»Vor  Kamp  er  ej  en  Leg,  thi  Fjenden  er  paa  Vagt«. 

»Vi  tjener  Himlens  Gud«  og  »vi  Sejren  vinde  skal«. 

»Guds  Værk  vil  dog  bestaa«  uanset  hvad  ondt  der  sker. 

Hvis   du  nu  atter   lader   Teksten   holde  Forhør   over   dig, 

hvad  bliver  da  din  Samvittigheds  Svar  paa  Spørgsmaalet: 
»Er  jeg  aktiv  Arbejder  for  Herrens  Sag?  Viser  jeg  min 
Glæde  og  Taknemlighed  over  mit  Medlemsskab  i  Kirken  i 
mine  Gerninger  saavel  indenfor  som  udenfor  Kirken?«  Det 
har  været  mig  en  Glæde  i  det  svundne  Aar  at  overvære 
Møder  i  alle  Missionens  Grene  og  ikke  mindst  at  besøge 
Søskende  i  Byer,  som  er  afskaaret  fra  regelmæssige  Møder. 
Disse  sidste  har  i  Særdeleshed  lært  mig  Taknemlighed  i 
Ordets  allerdybeste  Forstand.  Aldrig  skal  jeg  glemme  de 
brændende  Vidnesbyrd,  jeg  har  hørt  af  kære  trofaste  Sø- 
skende i  Sønderborg,  Hadsund,  Brønderslev,  Hjørring  og 
Frederikshavn,  og  naar  jeg  nu  og  da  fristes  til  at  forsømme 
Anledningen  til  at  overvære  Møde  i  Herrens  Hus,  haaber  jeg 
at  blive  mindet  om  det  70-aarige  Ægtepar  i  Frederikshavn, 
der  med  Glæde  gaar  7  km  for  at  overvære  Møde.  —  Intet 
Under  at  en  Menighed  med  saa  stor  og  ægte  Kærlighed  til 
Evangeliet  bliver  velsignet  saa  rigeligt,  at  deres  Husmoder  i 
Sandhed  kan  karakteriseres  som  aandelige  Fester.  I  en  saa- 
dan  Stund  jubler  det  i  mit  Indre,  og  jeg  faar  Lyst  til  at 
synge   Verset: 

Saml  eder  om  vort  Flag 

For  Gud  vil  hjælpe  os, 

Han  fører  os  til  Sejr, 

Hvem  er  for  Herrens  Sag? 

Vort  Flag  er  Dyd  og  Ret, 

Vort  Vaaben  Kærlighed 

Og  Tro  vor  Bajonet. 

Hvem  er  for  Herrens  Sag? 

W.  Ørum  Pedersen. 


Som  De  vil  bemærke  andetsteds  i  Bladet  lader  Dansk  Mis- 
sionærforening atter  høre  fra  sig  i  det  Haab,  at  Kirkens 
Medlemmer  vil  støtte  Foreningen  i  dens  Bestræbelser  paa 
økonomisk  at  hjælpe  eventuelle  nye  Missionærer. 

Støt  Missionærforeningen  i  dens  Virke,  saaledes  at  vi  inden 
længe  kan  tage  Missionsarbejdet  op  paa  en  bredere  Basis.  Jeg 
medgiver  Foreningen   min  bedste  Anbefaling. 

ORSON    B.  WEST 

Missionspræsident. 

Ungdomsforeningerne. 

ER    DU    REDE? 

Det  nye  Aar  tegner  sig  allerede  for  os.  Der  er  ikke  syn- 
derlig Haab  om,  at  Verdenssituationen  forandrer  sig  de  før- 
ste Dage. 

Vor  Kirkes  Ungdom  maa  ruste  sig,  ikke  til  Krig  eller  Volds- 
daad,  men  til  Kamp  for  Herrens  Sag  for  vor  Kirkes  Eksistens.  Al- 
drig har  vi  haft  saa  haard  Brug  for  hele  vor  Kampkraft  som  nu. 
Den  unge  Mand  eller  unge  Kvinde,  der  ryster  paa  Hovedet,  naar 
Udgangsforbud,  Mørklægningstid  og  ringe  '  Indtægt  forsøger  at 
spænde  Ben  for  hele  Tilværelsen,  maa  ryste  paa  Hovedet  ikke  af 
andre,  men  af  egen  Evneløshed  og  manglende  Initiativ.  Indsatsen 
skal  gøres  af  hver  enkelt  ikke  ved  at  se  skeptisk  paa  andre,  men 
ved    reelt   og   trofast   Virke. 

Hovedbestyrelsen  for  Ungdomsforeningerne  har  paa  intet 
Omraade  mistet  Troen  paa,  at  vi  atter  igen  maa  samle  Ung- 
dom fra  nær  og  fjern  til  Drøftelse  af  alle  Problemer,  Kirken 
vedrørende.  At  Opgaverne  for  Hovedbestyrelserne  synes  ringe 
i  Dag  er  naturlig,  vort  Arbejdsfelt  er  jo  delvis  lukket,  at  vi 
vender  tilbage,  naar  Arbejdsmarken  atter  er  aaben,  er  baade 
sikkert  og  vist. 

Lad  os  fylke  os  om  vor  Kirke  og  dens  Autoriteter.  »Vær 
rede«  skal  vort  Slagord  være  i  det  nye  Aar.  Vi  hilser 
dig,  du  nye  Aar,  med  alle  dine  Haab  og  Forventninger. 
Vær  rede  i  Dag  og  vær  rede  i  Morgen,  naar  Rødmen  farver 
de  første  Skyer  i  Øst.  Lad  Kristus  finde  den  Tro  paa  Jor- 
den, han  sukkede  efter.  Vi  unge  i  Dag  er  Lederne  af  i  Mor- 
gen, har  man  sagt,  og  vi  har  Forpligtelser  til,  at  Troen  sta- 
dig maa  holde  sig,  og  at  vi  alle  maa  møde  Frelseren  med 
Olie  i  Lamperne. 

Skal  vi  give  hinanden  Haandslag  paa,  alle  Unge  i  vor  Kir- 
ke, at  vi  i  det  nye  Aar  vil  møde  frem  uden  Bitterhed  og 
smaalig  Chikane,  lad  os  være  Kammeraier  i  Ordets  dybeste 
Forstand  baade  med  Medlemmerne  og  sidst  men  ikke  mindst 
med  Gud.  Glem  ikke,  at  dit  Kammeratskab  med  Himmelens 
Gud  beror  paa  Samkvem  i  Bønnen,  og  gennem  den  vil  hele 
vor  Styrke  levendegøres. 

Her  har  du  min  Haand  Kammerat,  er  du  rede. 

Julius  Andersen. 

LANDET    RUNDT. 


Esbjerg:  Fredag  den  3.  Decem- 
ber indledtes  Esbjerg  Grens 
Kvindelig  Hjælpeforenings  Kon- 
ference   med    en    Bazar. 

Aftenen  forløb  paa  en  glim- 
rende, morsom  og  udbytterig 
Maade.  Programmet  var,  modsat 
Kvindelig  Hjælpeforenings  Sæd- 
vane, udelukkende  morsomt.  Og- 
saa  nogle  Venner  deltog  i  dette 
Program  og  høstede  stort  Bi- 
fald. 

Derefter  afholdtes  Auktion  over 
de  skccnkede  Gaver,  hvilket  og- 
saa  foregik  under  stor  Munter- 
hed. Mange  forskellige  Ting  var 
under  Hammeren,  og  Søskende 
og  Venner  var  meget  flinke  til 
at  støtte  den  gode  Sag,  saa- 
ledes  at  Overskuddet  langt  over- 
gik  de    dristigste    Forventninger. 


Søndag  Aften,  den  5.  fortsat- 
tes Konferencen,  og  herunder 
kom  den  alvorlige  Del.  Der  var 
udmærkede  Talere,  og  Tilhører- 
ne fik  et  godt  Indblik  i  Arbejdet 
i  denne  Del  af  Herrens  Vin- 
gaard.  Aftenen  sluttede  saaledes 
Konferencen  paa  den  bedst  mu- 
lige Maade.  DN. 
Randers:  Agnes  Valborg  Simon- 
sen døde  den  25.  November  i 
en  Alder  af  59  Aar  efter  et 
Medlemsskab  i  Kirken  paa  11 
Aar. 

Marie  Erika  Albech  døde  den 
29.  November  i  en  Alder  af  79 
Aar  efter  at  have  været  Medlem 
af  Kirken  i  32  Aar.  Vi  udtrykker 
et  Ære  være  deres  Minde  over 
begge  disse  gode  Sidste  Dages 
Hellige. 


Jons.  Pedersen 


Markus  Jacobsen 


Jens  Sørensen 


FREDERIKSHAVN  GREN  QENAABNET. 

Søndag  den  19.  December  blev  Broder  Markus  Jacobsen 
indsat  som  Grensforstander  for  Frederikshavn  Gren  med 
Brødrene  Johs.  Pedersen  og  Jens  Sørensen  som  1ste  og  2den 
Raadgivere  af  Distriktspræsident  Henry  Løjborg. 

Frederikshavn  er  jo  Danmarks  nordligste  Gren,  og  den  er 
nu  i  gode  Hænder,  da  de  tre  Brødre  er  Mænd,  der  ved, 
hvad  de  gør.  De  er  alle  over  70  Aar  og  fyldt  med  Kærlig- 
hed til  Evangeliet.  Vi  byder  dem  velkommen  i  Arbejdet. 

Vi  bringer  her  Billeder  af  de  tre  gamle  Brødre,  som  er 
født  i  Aar  ene   1869,   1870  og  1873  HL. 

Vi  har  faaet  Rationering  af 
Strømper  siden  sidst,  og  det 
kan  jo  synes  galt  nok.  Et  Par 
Strømper  i  Kvartalet  er  ikke 
meget,  og  især  vil  Kvinderne 
jo  nok  klage,  for  hvor  længe 
holder  vel  et  Par  Silkestrøm- 
per af  den  Slags,  de  har  kun- 
net faa   i   den   senere  Tid? 

Og  nogen  vil  maaske  begyn- 
de at  tvivle  lidt  paa  det  Prin- 
cip, vi  i  denne  Rubrik  stadig 
har  hævdet:  At  vi  Sidste  Da- 
ges Hellige  intet  har  at  frygte 
af  Rationering,  at  vi  ikke  hid- 
til har  mærket  synderlig  til 
Mangel  paa  Varer,  simpelthen 
fordi  vi  i  Forvejen  har  tajzet 
Afstand  fra  Benyttelsen  af  dz 
Varer,  som  nu  rationeres. 

Men  for  dem,  der  begynder 
at  tvivle,  vil  det  være  klogt  at 
henvise  til  PAGTENS  BOG,  der 
i  Kap.  42,  Vers  40,  siger  følgen- 
de: »Du  skal  ikke  være  stolt  i 
dit  Hjerte,  lad  dine  Klæder  væ- 
re uden  Pral,  og  deres  Skøn- 
hed bestaa  i  dine  egne  Hæn- 
ders  Gernings   Skønhed«. 

De  tynde,  fine  Silkestrømper 
har  sikkert  nok  deres  Fordele 
paa  forskellig  Maade,  men  vær 
ikke  i  Tvivl  om,  at  nødvendige 
er  de  ikke!  Og  der  kan  heller 
ikke  være  Tvivl  om,  at  hjem- 
mestrikkede, uldne  Strømper 
holder  mange  Gange  længere. 
De,  der  har  været  saa  forsyn- 
lige i  Tide  at  faa  anskaffet  saa- 
danne,  er  godt  hjulpne  i  Dag. 

Der  er  blevet  reklameret  for 
Vitaminol  og  for,  at  man  skal 
benytte  de  til  Børnene  uddelte 
Købekort.    Det    synes    som    om 


Har  De  husket  at  forny  Abonnementtt  paa  „Stjernen"? 


nogen,  der  har  en  naturlig  Af- 
sky for  Medicin,  ogsaa  har  ført 
denne  Følelse  over  paa  Vitami- 
nolen. Dette  er  imidlertid  gan- 
ske uforskyldt,  idet  Vitaminol 
ikKe  er  Medicin,  men  simpelt- 
hen en  Koncentration  af  de  ab- 
solut uundværlige  Vitaminer  til 
Erstatning  for  Vitaminerne  i  de 
Varer,  som  vi  er  afskaaret  fra 
at  faa  i  Øjeblikket,  som  Appel- 
siner, Bananer,  Citroner.  Frugt 
og  til  Dels  Grøntsager. 

Saa  mange  Grøntsager  som 
muligt,  rigeligt  med  Brød,  Gryn, 
Mælk,  Smør  og  Ost  og  dertil 
en  Portion  Vitaminol  daglig: 
det  bør  være  Ernæringen  i  Vin- 
ter, —  og  er  tilstrækkeligt!  For 
voksne  er  det  maaske  ikke  mu- 
ligt at  faa  Vitaminol,  men  saa 
kan  de  tage  Levertran  i  Stedet. 
(Og  det  med  Smagen  er  kun 
en  Vanesag,  som  man  hurtigt 
sætter  sig  ud  over). 

Der  tales  og  skrives  ogsaa 
meget  i  denne  Tid  om  Verdens- 
Epidemier  i  Krigens  Kølvand,  og 
der  synes  at  herske  stor  Frygt 
for  dem.  Videnskaben  ruster  sig 
til  Kampen,  men  man  synes  ikke 
at  nære  alt  for  stor  Tiltro  til 
Midlerne.  Vi  Sidste  Dages  Hel- 
lige ser  med  Ro  paa  Udviklin- 
gen. Vi  har  først  og  fremmest 
Visdomsordets  Forjættelser  at 
holde  os  til,  og  dem  kan  vi 
stole  trygt  paa,  naar  vi  blot 
»vandrer  i  Lydighed  efter  Be- 
falingerne«. 

Jo,  vi  Mormoner  har  intet  at 
frygte,  vi  er  et  priviligeret  0£ 
velsignet  Folk.  JS. 

SØNDAGSSKOLEN 

Februar 


NADVERVERS 
O,  Herre,  jeg  med  ydmygt  Sind, 
i  Aanden,  kommer  til  Dig  ind, 
ransag  mit  Hjerte,  om  Du  tror 
mig  værdig  til  Dit  Nadverbord. 


KORLEKTIER 
For  Børn  under  10  Aar.  1.  Søndag. 

2.  Mosebog,  20:  7.     Du  skal  ikke  tage  Herren  din  Guds  Navn  forfængelig. 

For  Børn  over  10  Aar.  2.  Søndag. 

Math.  Evang.  26:  41.  Vaager  og  beder  at  I  ikke  skulde  falde  i  Fristelse. 
Aanden  er  vel  redebon,  men  Kødet  er  skrøbeligt. 

Junior  3.  Søndag. 

Paulus  1.  Brev  til  Korinth.  9:  24.  Vide  I  ikke,  at  de,  som  løbe  paa  Ba- 
nen, løber  vel  allé,  men  ikkun  een  faar  Prisen?  Saaledes  skulde  I  løbe, 
for  at  I  kunde  vinde  den. 

Senior.       •  4.  Søndag. 

4.  Moseb.  23:  19.  Gud  er  ikke  et  Menneske,  at  han  lyver,  ej  heller  et 
Menneskes  Barn,  at  han  skal  angre  noget. 

En  god  Maade  at  berede  sig  paa  et  Liv  efter  dette,  er  at  elske  dette 
Liv,  gøre,  hvad  er  ret  og  dø  med  et  Smil  paa  Læberne. 

Udsøger  nu  af  Befalingernes  Bog,  den  mindste  deri,  og  udnævner  den, 
der  er  den  alierkyndigste  iblandt  eder;  og  om  der  findes  nogle  iblandt 
eder,  der  kan  skrive  en  lig  den,  da  ere  I  retfærdiggjorte  idet  I  sige,  at 
I  ikke  vide,  om  det  ere  Sandhed;  men  dersom  I  ikke  kunne  skrive  en 
lig  den,  da  ere  I  under  Fordømmelse,  saafremt  I  ikke  vidne,  at  de  ere  sande. 
P.  B.  67:  6—8. 

Paa  Hovedbestyrelsens  Vegne 
K.  J. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

Magnesen,    Erling:    Joseph 

Smith    68 

Maj    Maaned    . .    Fuglesan- 
gens Tid    92 

»Mit    lille    Lys«     181 

Mormonismen  igen  som  For- 
billede       220 

MS.:    Mary    Sandberg 

Side 

Hjerter*    18,  32,  144 

Nielsen,    Ingeborg:    Stille 

Tanker   82 

Nordstjårnan     2,  103 

Norge,   fra..    27,   91,  33,  34,  130 

Nu   er   det   Tid   —    134 

»Nu    ranker   vi   Ryggen« 14 

Organisationerne    i    Stjernen    15 

Paa  den  anden  Bred    12 

anden   Bred«    12 

Pedersen,  Aage,  Hammel: 

Det,    som    er   ægte    191 

Penrose,  Charles  W.   ..   115,  131 
Personlige    Meddelelser    op- 
tages         27 

Pioner   Humor 15 

Pionererne   fortæller: 

2.  Chr.  Nielsen    35 

3.  Hans   Nielsen    Ogaard..     63 

4.  Johanne    Margrete    Aae    72 

Bedehus 210 

Primary 167 

Sandberg,  Mary:  Pionererne 

»Scotland's  Burning«    141 

»Se,  det  summer  af  Sol  over 

Siden   sidst  —    144 

Silkeborg  12,  27,  91,  112,  143,  163 

ter?«        62 

Skal  vi  tage  Spejdersporten 

op?    59 

Smith,    Joseph    (Erling  Mag- 

nesen)     68 

Smoot,  Reed:  se  »Sandheden 

om  Mormonerne« 
Snow,  le  Roi  C:  Oprejst  fra 

de  døde!   147 

»Solen  er  slukket«    61 

Spejdersporten,  skal  vi  ta- 
ge —  op? 59,  76,  90 

»Stars  of  the  Summer  night«  110 
Stille  Tanker  paa   Moders 

Dag 82 

Stjernen  i  ny  Skikkelse  3 

Stjernens    nye    Sangbog....     12 
Strand,   Einar  Anthonsen 

(Norge):   Tanker    207 

Stromgren,  Professor  Bengt*    39 

Sverige,  fra 27,  103 

Syng   dig  glad  —  Stjernens 

nye  Sangbog   12 

»Syng  en   Sang«    93 

Syngende  Mødre    58 

»Sæt  Vagt  omkring  min 

Tanke«   125 

Søndagsskolen   85,  128,  209 

Sørensen,   Johannes  A., 

Esbjerg  190 

»Tal    ej    ondt«    62 

Talmage,  James  E.:  Herrens 

Komme    201 

Tanker    om    en    stor    Konfe- 
rence      207 


Side 
Th.    J. :   Thorvald    Jensen, 

Aarhus    11,  221 

Thomsen,   Arly   Hess:    se   AHT. 

»Three  Blind  Mice«  110 

Tidsfordriv  for  Lediggæn- 
gere  (Goethe)   40 

Tiende    84 

To  Læger  og  Radioens  Gym- 
nastikleder udtaler  sig  om 
Visdomsordet     43 

Udelukkelse    112 

Uden  Kød  og  Gas    168 

Under   Rationeringen  . .    162,  218 

Ungdomsforeningerne    108 

»Ungdoms-Sang«    (Fremad, 

frem   mod   Maalet)    38 

VHA. :  Verner  H.  Andersen, 
Hjørring    11,  200 

Videnskaben  har  opdaget  — 
Joseph  Smith  lærte  39 

»Vi  er  Børn  af  Sol  og  Som- 
mer«      126 

Vil  De  være  med? 3 

Visdomsordet  i  110  Aar 41 

Visdomsordet    103,    200 

Visdomsordet,  to  Læger  og 
Radioens  Gymnastikleder 
udtaler  sig  om  Visdoms- 
ordet            43 

Vi   som   var  med   Sanct 
Svithun    211 

»Vor  Gud  han  er  saa  fast  en 
Borg«  77 

»Vær  dog  taalmodig«  93 

West,   Orson  B 3,  112 

West,    Orson    B. :    Saa    gaar 

Aaret  paa   Hæld    203 

Week-End-Hytten  ....  108,  163 
Widtsoe,    Dr.    John   A.: 

Aabenbaring 99 

Young,  Brigham*    185 

Østrup,    Johanne:    Syngende 

Mødre 58 

Hvis   vi   har  Tro    196 

Røllikeblomster 

Brændenældethe 

Pebermynteblade 

Krusemynteblade 

Perikum  med  Blomster 

Lindeblomster 

Hyldeblomster 

Lavendelblomster 

Merian 

Timian 

Korianderfrø 

Løvstikkerod 

Brombærblade 

Islandsk  Mos 

Bukkeblade 
ROMERSKE  KAMILLEBLOMSTER 
UNGARSKE  KAMILLEBLOMSTER 

samt  ca.  200  andre  Medicinal-  og  Krydderurter. 


cand.  pharm. 

